钦定古今图书集成/明伦汇编/氏族典/第191卷 > 萧大亨
## 钦定古今图书集成/明伦汇编/氏族典/第191卷 > 萧大亨

按《济南府志》：“大亨，字夏卿，号岳峰，泰安人。母梦岳神
入室而生。登嘉靖壬戌进士，授榆次令，历升户部郎
中，驻陕西花马池，督饷监兵，疏请终养，服阕，复除边
道，历任藩臬，开府宁夏，再调宣府，晋兵部侍郎。拥扈
潞藩之国，一裁以法，中官敛衽。有《两镇奏议》及《藩封
纪略》，加宫保、兵部尚书。寻改刑部，累进少保。”